**Relykros je späť na SLOVAKIA RINGU!**

**Orechová Potôň, 4. október 2023 - OMV MaxxMotion FIA CEZ Rallycross 2023 - to je stredoeurópska špička vzrušujúcej relykrosovej disciplíny! Späť na špeciálnej trati SLOVAKIA RINGU.**

Každoročné jesenné relykrosové divadlo, ktoré baví jazdcov aj divákov, zavíta späť na slovenskú pôdu už tento víkend (6.-8. októbra): OMV MaxxMotion FIA CEZ Rallycross 2023 bude predovšetkým rozhodovať o najlepších jazdcoch v hodnotení Stredoeurópskej trofeje FIA (FIA CEZ), ale aj v národných šampionátoch Slovenska, Česka a Poľska. Chýbať nebude aj špeciálna trieda Rallycross Cup a Česká trofej historických vozidiel.

Jazdcov čaká opäť známa trať o dĺžke 1400 metrov a tvorí ju 35% nespevnený a 65% spevnený povrch. Žolíkové kolo "Joker lap" predĺži trať o ďalších 25 metrov.

Pretekári zabojujú o najcennejšie body bok po boku: majú len pár krátkych kôl, aby ukázali, kto je najlepší. Povinné absolvovanie jedného "Joker lap" a odlišná adhézia vozovky znamenajú napínavé súboje, nepredvídateľné výsledky a mnoho odretých nárazníkov.

Vypísaných je množstvo tried pre rôzne typy áut - od najvýkonnejších SuperCars, cez STC-1600, STC-2000 a STC+2000 (podľa objemov motorov v cm3) a tiež vozidlá triedy N 1400 a N 1600.

**Víkendový harmonogram:**

**Piatok, 6.10.2023**

Rallycross Cup

13:00 – 14:00 voľný tréning  
14:00 – 17:30 rozjazdy

**Sobota 7.10.2023**

CEZ, SVK & POL & CZE kategórie

08:00 – 09:30 Voľný tréning  
11:00 – 17:30 Rozjazdy

Rallycross Cup

09:30 – 11:00 Semifinálové a finálové jazdy  
12:00 Slávnostné odovzdávanie cien  
  
**Nedeľa, 8.10.2023**

CEZ, SVK & POL & CZE kategórie

08:00 – 16:00 Semifinálové a finálové jazdy  
17:30 Slávnostné odovzdávanie cien

Vstupenky a ďalšie informácie nájdete na www.slovakiaring.sk.